Koostööleping

	16.12.2022 nr 2-2/22/870-1

Riigi Kaitseinvesteeringute Keskus, registrikoodiga 70009764, asukohaga Järve 34a, 11314, Tallinn, mida esindab põhimääruse alusel peadirektor Magnus-Valdemar Saar, ja
Transpordiamet, registrikoodiga 70001490, asukohaga Valge 4, 11413, Tallinn, mida esindab põhimääruse alusel peadirektor Priit Sauk,
edaspidi eraldi nimetatud pool või ühiselt pooled,
võttes arvesse, et:
(i)	Kaitseministeerium, Riigi Kaitseinvesteeringute Keskus, AS Tallinna Sadam, AS Eesti Raudtee ja Transpordiamet on sõlminud koostöökokkuleppe Euroopa Liidu rahastuse taotlemiseks sõjalise mobiilsuse projektidele; 
(ii)	Euroopa Komisjoni poolt volitatud Euroopa Kliima, Taristu ja Keskkonna Rakendusametiga (European Climate, Infrastructure and Environment Executive Agency (CINEA) ) on sõlmitud toetusleping (Grant Agreement Project 101078924 — 21-EE-TM-EstMilMob);
(iii)	sõjalise mobiilsuse arendamiseks Eestis on vajalik riigiasutuste ja transpordiettevõtete tihe koostöö;

sõlmivad koostöölepingu (edaspidi leping) alljärgnevas:
1. Riigi Kaitseinvesteeringute Keskus kannab lepingu jõustumisel Transpordiametile projektiosa ettemaksu 25%, mis on 1 262 500 eurot, Rahandusministeeriumi kontole nr EE891010220034796011 (viitenumber: 2800045496, selgitus: Transpordiamet, projekt EstMilMob).
2. Transpordiamet kinnitab, et järgib Euroopa Komisjoni poolt volitatud Euroopa Kliima, Taristu ja Keskkonna Rakendusametiga (European Climate, Infrastructure and Environment Executive Agency (CINEA) ) sõlmitud toetuslepingust (Grant Agreement Project 101078924 — 21-EE-TM-EstMilMob) tulenevaid tingimusi rahastuse kasutamisel ning juhul kui Euroopa Komisjon esitab projektiosa elluviimisega seotud nõude(id),  siis Transpordiamet vastutab selle (nende) eest täielikult ning täidab nõude(d) oma vahenditest.
3. Leping jõustub selle allkirjastamise hetkest poolte poolt.

(allkirjastatud digitaalselt) 		(allkirjastatud digitaalselt)

Magnus-Valdemar Saar		Priit Sauk